hu en hu en hu hu hu hu en en hu en hu hu hu hu hu fr hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Vasárnap már délután minden völgyfaluban mindenki erről beszélt. Arról, hogy éjfélkor Kispál és a Borz koncert lesz Monostorapátiban. Arról, ki, honnan és hogyan fog odajutni. Aztán este tizenegy óra körül megindult a menet Monostorapáti felé.
Busszal, stoppal vagy gyalogosan, tömegek igyekeztek céljuk felé. Apátiban a völgymunkások már kérdezés nélkül terelték a szabadtéri színpad felé az embereket. Odaérve a Súgóban írtaknak megfelelően mindenki leheveredett a fűre, hiszen arról volt szó, ez egy csöndes-ülős koncert lesz. Éjfelet ütött már az óra, hosszú nap volt mögöttünk, nem is esett rosszul leheveredni egy kicsit a fűben, megpihenni, erőt gyűjteni az előttünk álló bulihoz. Mert buli azért lesz biztosan, ki látott már tánc és tombolás nélküli Kispál koncertet?
Aztán elkezdték. Már ekkor gyanakodtam. Egymás után jöttek a lassú tempójú számok. Lovasi most sem hazudtolta meg magát, dőltek belőle a poénok, a hangja különösen megnyugtató és halk volt. Szórványos tánc kezdődött a széleken, de ők sem voltak igazán elszántak. A földön ülők közül egyre többen dőltek el és tették a fejük alá kis motyójukat. Aki nem bóbiskolt, az a körülötte ülőkkel beszélgetett. Időnként gyors pillantásokat vetve a színpad felé, hogy ellenőrizze, a Kispál még a helyén van-e, aztán felvette újra a társalgás elejtett fonalát.
Elszántan ültem, vártam a bulit. Nem sokkal később azon vettem észre magam, hogy a szemem lassan lecsukódik, a fejem lebillen. Én is elfeküdtem hát, bámultam a fejem fölött világító ezernyi csillagot. Közben lágy zene szólt, Lovasi jellegzetes hangja duruzsolt, de az is lehet, hogy csak én éreztem annak. Úgy tűnik, maga Lovasi is a saját hatása alá került. Többször elrontotta a szöveget, egy dalt a közepénél abbahagyott, mondván ez mégsem olyan jó szám, játszana inkább valami mást. Majd egyszer csak vége lett, a zenekar elköszönt és levonult a színpadról. Valahol a tömegben felhangzott egy erőtlen „Vissza!”, mások még mindig a földön ültek vagy feküdtek. Majd az emberek szép nyugisan felkászálódtak a földről és elindultak hazafelé.
Hát, ez tényleg egy csöndes-ülős koncert volt, de nem baj. Ez is a Kispál volt. Ezért is szeretjük.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.